Sarah Stewart

**Sarah Elizabeth Stewart** (Tecalitlan, Mexiko, 1905eko abuztuaren 16a - New Smyrna Beach, AEB, 1976ko azaroaren 27a) mexikar-estatubatuar ikertzailea izan zen, onkologia birikoaren ikerketaren alorrean aitzindaria, eta minbizia eragiten duten birusak animalietatik animalietara heda daitezkeela frogatu zuen lehena. Bernice Eddyrekin batera lehen poliomabirusa aurkitu zuen.

## Biografia 
1905eko abuztuaren 16an jaio zen Tecalitlanen (Jalisco), aita estatubatuarra eta ama mexikarra zituelarik. Bost urte zituen bere familia Estatu Batuetara itzuli zenean, nahiz eta espainolez jariotasunez hitz egiten jarraitu zuen. Mexiko Berriko Estatu Unibertsitatean graduatu zen ekonomia zientzietan 1927an, eta Massachusetts Amherst-eko Unibertsitatean mikrobiologiako zientzietan (MS) unibertsitate-maisutza lortu zuen 1930ean. Osasun Institutu Nazionalentzat (NIH) lan egin zuen 1935 eta 1944 bitartean, non bakterio anaerobioei buruzko zazpi lan idatzi zituen eta 1939an Chicagoko Unibertsitatean doktoretza osatu zuen.

1944an, Stewartek tumoreen eta birusen arteko harremana ikertzeko laguntza eskatu zuenean, NIHeko mikrobiologia laborategiko eta Minbiziaren Institutu Nazionaleko zuzendariek errefusatu egin zuten, ustezko kualifikazio falta zuela eta proposamena zalantzazkoa zela argudiatuta. Horregatik, uko egin zion eta Georgetown University School of Medicinera pasa zen bakteriologiaren irakasle gisa. Denborarekin, gainera, erakunde horretan graduatutako lehen emakumea izan zen, matrikulatzeko aukera eman ondoren. Horren aurretik, klaseetara joaten zen entzule gisa.

1951n Stewartek postu bat lortu zuen Minbiziaren Institutu Nazionalean (NCI), Baltimoren, non azkenean bere posizio profesionala eta beharrezko baliabideak baitzituen hainbeste interesatzen zitzaion lana egiteko. Poliomavirus SE izena eman zioten (Stewart-Eddy), nahiz eta gaur egun murino poliomabirusa bezala ezagutzen den.  Hogei tumore inguru sor zitzakeela saguetan eta beste ugaztun txiki batzuetan frogatu zuten, eta, horrez gain, zelula-heriotza eragiten zuela, antigorputzen sintesia — kutsatutako animaliak tumoreak garatu edo ez — ugaritu egiten zela zelula-hazkuntzetan, eta oso antigenikoa zela. *Time* aldizkariak Stewart eta Eddyren ikerketei buruzko erreportaje bat argitaratu zuen 1959an.
* Eddy BE, Stewart SE, Stanton MF, Marcotte JM. *Induction of tumors in rats by tissue-culture preparations of SE polyoma virus*. J Natl Cancer Inst. 1959;22:161–71.

## Sariak eta aintzatespenak 
* 1965ean ''Federal Women's Award* saria jaso zuen, Lyndon Johnson presidenteak emana, minbiziaren etiologia birikoaren ikerketan egindako ekarpen zientifikoengatik.
* Erromako Accademia Nazionale Dei Lincei-ko *Lenghi Saria* eta *the Daughters of Penelope Salute to Women Award* saria irabazi zituen 1972an.
* *John Carroll saria* eman zioten 1975ean. Sari hau Georgetowneko ikasle ohiei ematen zaie.
* Ohorezko sariez gain, Stewart eta Bernice E. Eddy doktorea ere bi aldiz izendatu zituzten Nobel sarirako.
* Gaur egun, Georgetown Unibertsitateko Medikuntza Eskolako (GUSOM) *Sarah Stewart Bekak'' Sarah Stewart doktorearen lorpen aitzindariak eta ikerketaren lorpena ohoratzen ditu, ekarpen akademiko eta ikerketetarako potentzial handia erakusten duten GUSOM-eko sarrerako ikasleak hautatuz, baita medikuntzaren giza praktikaren etengabeko dedikazioa ere.

## Erreferentziak 
## Kanpo estekak